گینه گلدی ماه محرّمون ٫ هامی باتدی ماتمه یا حسین
وئر اجازه آدوی شیعهلر ٫ یازا قارا پرچمه یا حسین
گینه گلدی ماه محرّمون ٫ هامی باتدی ماتمه یا حسین
وئر اجازه آدوی شیعهلر ٫ یازا قارا پرچمه یا حسین
توکولور گوزوم یاشی دامنه ٫ بو نه دردیم اولسا دواسیدی
هامی قارا کوینگیلن گزیر ٫ هامی یئرده نوحه صداسیدی
خبر آلسالار کیم ئولوب گینه ٫ دییرم آقامین عزاسیدی
او کی دردی وار ائدیر آدوی ٫ اورگینده زمزمه یا حسین
بیلیرم مسیح ائدر آرزو ٫ اولا نوکر آل پیمبره
دئمیرم کی نوکریوم ولی ٫ وار علاق عترت حیدره
علی اصغره گوره امر ائله ٫ یازا اکبر آدیمی دفتره
چوخ عنایت ائیلمیسن منه ٫ اودی قانعم کمه یا حسین
آقاجان کیمین قاپیسین دویوم ٫ کی سنین کیمی اولا ذوالکرم
کرموندن ائلمه ناامید ٫ بو گدانی ای شه محترم
آچ او باغلی یوللاری ایل به ایل ٫ گله شیعهلر دولا بوش حرم
بیزی مَحرم ائیله اوزون بویور ٫یول آچیخدی مَحرمه یا حسین
سنی آند وئررم او حاله کی ٫ یئره دادخواهیوی ییخدیلار
سو یانیندا توپراقا حامل ٫ علم سپاهیوی ییخدیلار
دئدی گل هرائیمه سیّدی ٫ منی بیپناهیوی ییخدیلار
آپاریب او جذبه خیامیدن ٫ سنی نهرعلقمه یا حسین
گوزی قانلی باخدی جمالیوه ٫ دئدی ای شه زمن آغلاما
نوه محمّدمصطفی٫ پسر ابوالحسن آغلاما
سنه جان دوداقدا من آغلیرام ٫ باشیم اوسته باری سن آغلاما
دوروب اللروندن ئوپنمیرم ٫ اودی دوشموشم غمه یا حسین
جالانیبدی گرچه سو مشگیدن ٫ عموسین رقیّه امین بیلر
یتیر اول امانتی زینبه ٫ اوزی آهیمین اثرین بیلر
علمیله مشگی مدینه ده ٫ نئجه ساخلار امّبنین بیلر
منه نوحه کیم دئسه سو سوزون ٫ اوخوسون مقدّمه یا حسین
قورویوبدی گرچه دوداقلاریم ٫ من عزیز ساقی کوثرم
بابام الده سو گتیریب ولی ٫ سن آقامسان ایچمسون ایچمرم
آقالیق وارون آقاسان منه ٫ علی اوغلیام، سنه نوکرم
بو شرفله ائیلرم افتخار ٫ شهدای عالمه یا حسین
دی باجون حلال ائلسین منی ٫ اونا یاخشی قارداش اولانمادیم
سویی خیمیه یئتیرنمدیم ٫ غم غصه دن قوتولانمادیم
هله دردیم آرتدی گلنده سن ٫ باشووا اَقللی دولانمادیم
سَند جهادیمی مُهر ائله ٫ وئریم عمره خاتمه یا حسین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab